Obec Šalov v zmysle § 6 ods.1 a v súlade s [§ 2b](https://www.vssr.sk/main/goto.ashx?t=27&p=1898136-4807221&f=2) [§ 4 ods. 5 písm. a) bod 1 zákona SNR č. 369/1990 Zb.](https://www.vssr.sk/main/goto.ashx?t=27&p=4807242&f=3) o obecnom zriadení v znení neskorších predpisov a v súlade s Vyhláškou Ministerstva vnútra Slovenskej republiky č. 31/2003 Z. z., v znení neskorších predpisov (ďalej len “Vyhláška”), ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb

**v y d á v a**

**VŠEOBECNE ZÁVÄZNÉ NARIADENIE OBCE ŠALOV**

**č. 1/2022**

**o určení názvov ulíc a iných verejných priestranstiev a o číslovaní stavieb**

**na území obce Šalov**

**Článok 1**

**Úvodné stanovenia**

1. Obec je povinná určiť na základe ustanovenia zákona o obecnom zriadení názvy ulíc a verejných priestranstiev. Tento názov sa určuje vo forme všeobecne záväzného nariadenia. Účelom tohto VZN je stanoviť pravidlá, podľa ktorých sa postupuje pri označovaní ulíc a iných verejných priestranstiev na celom území obce. Označenie názvov ulíc a iných verejných priestranstiev slúži obci a ostatným subjektom na získanie prehľadu o umiestnení stavieb a súčasne prispeje k lepšej orientácii obyvateľov, poštárov, turistov a návštevníkov obce.
2. Evidenciu určených názvov a prípadných zmien názvov ulíc a iných verejných priestranstiev vedie Obec Šalov – Obecný úrad v Šalove.

**Článok 2**

**Vymedzenie základných pojmov**

1. Ulica je súvislá komunikácia s priľahlými stavbami alebo pozemkami určenými územným plánom na zastavanie.
2. Verejné priestranstvá sú plochy ležiace spravidla v časti obce verejne prístupné obyvateľstvu a určené na verejné účely.
3. Stavba pre účely tohto nariadenia je každá samostatná stavba ležiaca na území obce spojená so zemou pevným základom, ktorá má vlastný vchod.
4. Súpisné číslo je číslo, ktoré sa prideľuje každej budove v poradí podľa osobitnej evidencie.
5. Orientačné číslo je číslo pre lepšiu orientáciu na ulici.

**Článok 3**

**Názvy ulíc a verejných priestranstiev**

1. Názvy ulíc a verejných priestranstiev sa prijímajú schválením VZN.

**Článok 4**

**Označovanie ulíc**

1. Obec Šalov nemá t.č. ulice označené názvami.

**Článok 5**

**Označovanie ulíc inými orientačnými údajmi**

1. Obec môže označiť ulice okrem orientačných tabúľ s názvami ulíc aj ďalšími orientačnými údajmi na samostatných informačných tabuliach rovnakého typu. Ďalšími orientačnými údajmi môžu byť označenia smeru ulice, umiestnenie významných inštitúcií, budov a pod.
2. Informačné tabule na označenie ulice ďalšími orientačnými údajmi sa umiestňujú spravidla na križovatke ulíc tak, aby neprekážali viditeľnosti dopravných značiek. Osadzujú sa na samostatných stojanoch zapustených do zeme, výnimočne sa môžu umiestniť aj na budovy alebo iné vhodné miesta.

**Článok 6**

**Zásady označovania nových ulíc a ich zmeny**

1. Obec určuje názvy ulíc a ich zmeny na základe požiadaviek.
2. Názvy ulíc a verejných priestranstiev možno určovať a meniť len po dôkladnom prerokovaní obecným zastupiteľstvom a iba schválením VZN alebo dodatkom k už schválenému VZN.

**Článok 7**

**Vymedzovanie pojmu „číslovanie stavieb“**

Číslovaním stavieb sa rozumie:

1. rozhodovanie obce o určení súpisného čísla stavbe a orientačného čísla stavbe,
2. pridelenie určeného súpisného čísla a orientačného čísla konkrétnej stavbe, zápis do registra adries o pridelení čísla a vydanie tabuľky s prideleným číslom,
3. vedenie evidencie súpisných čísel a orientačných čísel obcou a udržiavanie evidencie v  súlade so skutočným stavom.

**Článok 8**

**Druhy číslovania**

1. Stavby sa číslujú súpisnými číslami a orientačnými číslami.

**Článok 9**

**Určovanie súpisných čísiel**

1. Súpisné číslo možno určiť len budovám, ktoré sú priestorovo sústredené, zastrešené, stavebnotechnicky vhodné, určené na ochranu ľudí, zvierat alebo vecí, prístupné z cesty, miestnej komunikácie alebo účelovej komunikácie, a sú začlenené do územia obce v súlade s urbanistickými a environmentálnymi zásadami a požiadavkami vyplývajúcimi z územného plánu obce, zóny alebo regiónu.
2. Samostatné súpisné číslo nemožno prideliť:
3. nadstavbám, ktorými sa zvyšujú existujúce budovy,
4. prístavbám, ktorými sa pôvodné budovy pôdorysne rozširujú, ale ktoré sú prevádzkovo spojené s týmito budovami,
5. tzv. „vstavbám“, ktoré vznikli takou stavebnou úpravou budovy, pri ktorej sa zachováva vonkajšie pôdorysné a výškové ohraničenie budovy,
6. drobným stavbám, ktoré majú doplnkovú funkciu pre hlavnú budovu (§ 139 b ods. 5 a 6 stavebného zákona),
7. príslušenstvu budovy (teda veciam, ktoré určil vlastník stavby, aby sa s ňou spoločne užívali napr. letná kuchyňa, kôlňa, udiareň a pod.),
8. časti budovy (t. j. objektom, ktoré podľa povahy a účelu ku konkrétnej stavbe patria a nemôžu byť oddelené bez toho, aby sa neznehodnotili samé, alebo aby sa ich oddelením neznehodnotila celá budova, napr. strechy, vchody, priečelia, schodištia, spoločné terasy, kotolne, vodovodné, teplonosné, kanalizačné, elektrické, telefónne a iné prípojky, a to aj vtedy, ak sú umiestnené mimo budovy).
9. V prípade tzv. zoskupených stavieb sa súpisné číslo pridelí budove, ktorá má vlastný vchod do areálu. Musí to byť však taký vchod, ktorý umožňuje samostatný prístup do budovy z verejnej komunikácie, ulice alebo iného verejného priestranstva. Na určenie súpisného čísla nestačí, že budova má dvere, bránu alebo iný otvor priamo v stene do dvora alebo poľa.
10. Na účely prevodu vlastníctva k stavbe a poistenia stavby môže obec určiť stavebníkovi súpisné a orientačné číslo aj bez kolaudačného rozhodnutia.

**Článok 10**

**Určovanie orientačných čísiel**

1. Číslovanie orientačnými číslami je pomocným druhom číslovania, ktoré slúži na orientáciu v obci a na konkrétnej ulici je určené v zmysle ustanovenia § 5 ods. 3 a 4 Vyhlášky.
2. Obec Šalov nepoužíva číslovanie orientačnými číslami.

**Článok 11**

**Oznámenie o určení, zmene a zrušení súpisného**

1. Ak obec vyhovie žiadosti o určenie súpisného čísla, rozhodne o žiadosti zápisom do IS Register adries a bezodkladne o tom písomne informuje žiadateľa.
2. Ak obec vyhovie žiadosti o určenie súpisného čísla, vydá rozhodnutie v súlade s § 6 ods. 4 Vyhlášky.
3. Ak obec žiadosti o zmenu alebo o zrušenie súpisného čísla vyhovie, rozhodne o žiadosti zápisom do registra adries a bezodkladne o tom písomne informuje žiadateľa v súlade s § 6 ods. 4 Vyhlášky. Ak obec zmení alebo zruší súpisné číslo zápisom do registra adries z dôvodu zmeny územného plánu, zmeny názvu ulice alebo prečíslovania budov, oznámi to bezodkladne vlastníkovi budovy.
4. Ak obec žiadosti o zmenu alebo zrušenie súpisného čísla nevyhovie, vydá o tejto skutočnosti rozhodnutie v súlade s § 6 ods. 4 Vyhlášky.
5. Oznámenie o pridelení čísla konkrétnej stavbe sa vydáva na základe žiadosti stavebníka, ktorá obsahuje:
6. Meno, priezvisko a trvalý pobyt žiadateľa, ak ide o fyzickú osobu alebo názov, sídlo a identifikačné číslo (IČO) organizácie, ak ide o právnickú osobu,
7. Predmet žiadosti,
8. Kód druhu stavby a termín jej dokončenia,
9. Prílohy:
* právoplatné kolaudačné rozhodnutie, ak ho stavba vyžadovala, ak sa budova nekolauduje alebo príslušný organ od jej kolaudácie upustil, stavebník predloží príslušné potvrdenie stavebného úradu na ukončenie stavby, z ktorého vyplýva, že stavba nevyžadovala kolaudáciu, pri rozostavanej stavbe predkladá stavebné povolenie.
* doklad o vlastníctve pozemku alebo doklad o inom právnom vzťahu k pozemku zastavanému stavbou,
* zameranie adresného bodu, t. j. geometrické zameranie hlavného vstupu do budovy (§ 3 ods. 4 zákona č. 125/2015 Z. z. o registry adries a vykonávacej vyhlášky č. 142/2015 Z. z. zákona o registry adries).
* údaj o tom, či sa v budove nachádzajú byty a údaje o počte bytov, číslach bytov a ich rozmiestnení na jednotlivých podlažiach. V prípade viacerých hlavných vstupov do budovy údaj o tom, ktoré byty (číslo a podlažie) prislúchajú k jednotlivým hlavným vstupom.
1. V prípade, ak stavebník už neexistuje (právnická osoba zanikla, fyzická osoba nežije), žiadateľ preukáže právne nástupníctvo stavebníka.
2. Ak žiadosť nepodá stavebník, žiadateľ predloží splnomocnenie na zastupovanie.
3. Súpisné číslo a orientačné číslo sa určujú budove v lehote 30 dní odo dňa doručenie úplnej žiadosti podľa poradia, v akom bola obci doručená.
4. Ak obec vyhovie žiadosti o určenie súpisného čísla, vydá o tom oznámenie o zápise do registra adries, ktoré doručí v 2 exemplároch žiadateľovi/stavebníkovi.

**Článok 12**

**Evidencia číslovania stavieb**

1. Súpisné čísla sa vedú v evidencii súpisných čísel a v počítačovom médiu.
2. Evidencia súpisných čísel obsahuje údaje uvedené v zápise do registra adries o určení súpisného čísla a údaje o bytoch a nebytových priestoroch v jednotlivých domoch.
3. Obec poskytuje podľa § 5 ods.8 zákona o obecnom zriadení z obidvoch evidencií orgánom štátu údaje potrebné na úradné konanie alebo na vedenie ich evidencií a registrov.

**Článok 13**

**Označovanie stavieb číslami**

1. Tabuľky so súpisnými číslami rovnakého vzoru, obvykle dáva vyhotoviť obec.
2. Tabuľky so súpisným číslom sa vyhotovujú na náklady obce a stavebník ich získa bez náhrady. Stavebníkovi obec doručí zápis do registra adries o určení čísla stavby.
3. Pripevnenie a údržbu tabuľky so súpisným číslom zabezpečuje stavebník na vlastné náklady.
4. Tabuľky sa umiestňujú spravidla vedľa seba, napravo od vchodu tak, aby boli dobre viditeľné z najbližšej komunikácie a nepôsobili rušivo na vzhľad budovy a jej okolia.

**Článok 14**

**Záverečné ustanovenia**

1. Toto všeobecné záväzné nariadenie nadobúda účinnosť 01.01.2023.
2. Zmeny a doplnky tohto VZN sa môžu vykonať len všeobecne záväzným nariadením.
3. Toto všeobecne záväzné nariadenie bolo schválené uznesením obecného zastupiteľstva č. 17/2022, dňa 14.12.2022.

V Šalove, 15.12. 2022

 Mgr. Renáta Kassaiová

 starostka obce